Det skoleforlig, der blandt andet koster formandens lokale skole, Mosbjerg Skole, livet. - Det er moralsk forkert, det der er foregået. Jeg har siddet med i baglandet for Venstre og ved, hvad forhandlerne havde mandat til, og de havde ikke mandat til at lukke Mosbjerg Skole. De skulle gå ind og forhandle og være i et forlig for netop at undgå skolelukninger, siger Egon Holm. Han er ikke alene om at melde sig ud af partiet. Siden i går har fire medlemmer nu forladt Venstre i Mosbjerg-området. - Jeg er rigtig ked af det, men jeg kan ikke leve med det her, at Venstre i sin iver efter at sætte sit aftryk på skoleområdet glemmer, at det får konsekvenser på en anden måde, for når man lukker skolen, så lukker man Mosbjerg, og det er slet ikke det, jeg vil kalde Venstre-politik, siger han.

Referat:
Den lokale formand for Venstres vælgerforening i Mosbjerg, Egon Holm, melder sig nu ud af Venstre og stopper sit virke som formand. Det sker i protest mod det skoleforlig, som Venstre netop har indgået med resten af byrådet i Hjørring.